./data/phi0914/phi00140/phi0914.phi00140.perseus-lat1.xml
princeps lectus  est ipse censor M AemiliusLepidus pontifex maximus; tres eiecti de senatu;  retinuit quosdam Lepidus a collega praeteritos  opera ex pecunia       adtributa divisaque inter se haec confecerunt: Lepidus molem ad Tarracinam,       ingratum opus, quod praedia habebat ibi, privatamque publicae rei inpensam       inseruerat;  theatrum et proscenium ad Apollinis,       aedem Iovis in Capitolio columnasque circa poliendas albo locavit, et ab his       columnis, quae incommode obposita videbantur, signa amovit clipeaque de columnis       et signa  militaria adfixa omnis generis dempsit  M Fulvius plura et maioris locavit usus: portum et pilas pontis in Tiberi,       quibus pilis fornices post aliquot annos P ScipioAfricanus et L Mummius censores locaverunt inponendos,        basilicam post argentarias novas et forum piscatorium circumdatis tabernis, quas       vendidit in privatum,  et forum et porticum extra portam       Trigeminam et aliam post navalia et ad fanum Herculis et post Spei ad Tiberim           et ad aedem Apollinis medici   habuere et in       promiscuo praeterea pecuniam; ex ea communiter locarunt aquam adducendam       fornicesque faciendos  inpedimento operi fuit M LiciniusCrassus , qui per fundum suum duci non est passus   portoria quoque et vectigalia iidem multa instituerunt  complura       sacella publicaque [sua], occupata a privatis, publica sacraque ut essent       paterentque populo curarunt   mutarunt suffragia regionatimque